CELEX: 32003D0656
Language: sk
Date: 2003-09-12 00:00:00
Title: Rozhodnutie Komisie z 12. septembra 2003 o postupe preukazovania zhody stavebných výrobkov podľa článku 20 ods. 2 smernice Rady 89/106/EHS, ktorý sa týka Európskeho technického schválenia siedmich výrobkov bez usmernenia [oznámené pod číslom dokumentu C(2003) 3247]Text s významom pre EHP.

Dôležité právne oznámenie

|

32003D0656

Úradný vestník L 231 , 17/09/2003 S. 0015 - 0018

		Rozhodnutie Komisiez 12. septembra 2003o postupe preukazovania zhody stavebných výrobkov podľa článku 20 ods. 2 smernice Rady 89/106/EHS, ktorý sa týka Európskeho technického schválenia siedmich výrobkov bez usmernenia[oznámené pod číslom dokumentu C(2003) 3247](Text s významom pre EHP)(2003/656/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 89/106/EHS z 21. decembra 1988 o aproximácii zákonov iných právnych predpisov a správnych opatrení členských štátov vzťahujúcich sa na stavebné výrobky [1], v znení smernice 93/68/EHS [2], a najmä na jej článok 13 ods. 4,keďže:(1) Komisia je povinná vybrať spomedzi dvoch postupov podľa článku 13 ods. 3 smernice 89/106/EHS podľa možnosti najmenej obtiažny postup preukazovania zhody výrobku, ktorý je v súlade s bezpečnosťou; to znamená, že je potrebné rozhodnúť, či je pre daný výrobok alebo skupinu výrobkov existujúci systém podnikovej kontroly výroby, ktorý uplatňuje výrobca, nutnou a postačujúcou podmienkou preukázania zhody alebo či je, z dôvodov týkajúcich sa súladu s kritériami uvedenými v článku 13 ods. 4, nevyhnutný zásah schváleného certifikačného orgánu.(2) Článok 13 ods. 4 vyžaduje, aby sa takto určený postup vyznačil v mandátoch a technických špecifikáciách; preto je žiaduce určiť výrobky alebo skupinu výrobkov, na ktoré odkazujú technické špecifikácie.(3) Oba postupy podľa článku 13 ods. 3 sú podrobne opísané v prílohe III smernice 89/106/EHS. Je preto potrebné presne určiť metódy, ktorými sa tieto dva postupy majú uplatňovať podľa prílohy III pre každý výrobok alebo skupinu výrobkov, lebo príloha III uprednostňuje určité systémy.(4) Postup podľa článku 13 ods. 3 písm. a) zodpovedá systémom uvedeným v prvej možnosti, bez priebežného dohľadu, a v druhej a tretej možnosti uvedenej v bode ii) oddiel 2 prílohy III; postup podľa článku 13 ods. 3 písm. b) zodpovedá systémom uvedeným v bode i) oddiel 2 prílohy III a prvej možnosti, s priebežným dohľadom, bodu ii) oddiel 2 prílohy III.(5) Opatrenia ustanovené týmto rozhodnutím sú v súlade so stanoviskom Stáleho výboru pre stavebníctvo,PRIJALA TOTO ROZHODNUTIE:Článok 1Zhoda výrobkov a skupín výrobkov uvedených v prílohe I sa preukazuje postupom, pri ktorom výrobca, na výhradnú zodpovednosť, vnútropodnikovým systémom kontroly výroby zabezpečuje súlad výrobku s príslušnými technickými špecifikáciami.Článok 2Zhoda výrobkov a skupín výrobkov uvedených v prílohe II sa preukazuje postupom, na ktorom sa okrem systému vnútropodnikovej kontroly výroby, ktorý prevádzkuje výrobca, zúčastňuje schválený certifikačný orgán posudzovaním a dohľadom nad kontrolou výroby alebo kontrolou samotného výrobku.Článok 3Postup preukazovania zhody podľa prílohy III sa uvedie v európskych technických schváleniach.Článok 4Toto rozhodnutie je adresované členským štátom.V Bruseli 12. septembra 2003Za KomisiuErkki Liikanenčlen Komisie[1] Ú. v. ES L 40, 11.2.1989, s. 12.[2] Ú. v. ES L 220, 30.8.1993, s. 1.--------------------------------------------------PRÍLOHA I- Výrobok odpudzujúci povrchovú vodu – hydrofóbne činidlá na báze organických kovových látok (EOTA, ref. 06.05/02):používané na úpravu poréznych stavebných materiálov, väčšinou na fasádach.- Utesňovacie zostavy, profily a pásy (EOTA, ref. 06.05/01 a 06.05/04):používané ako tesnenie škár stavebných konštrukcií, vrátane vonkajšieho plášťa budov, na ochranu proti poveternostným vplyvom.--------------------------------------------------PRÍLOHA II- Jednobodovo upevnené zvislé zasklenie (EOTA, ref. 04.04/25):používané pri vetraných zavesených stenách fasád alebo na zvislé presklenie priestorov.- Bodový upevňovač (EOTA, ref. 06.02/03):používaný na kĺbové upevnenie zavesených obvodových plášťov.- Náterový systém odstraňujúci elektrostatický náboj v zariadeniach využívaných na stáčanie a manipuláciu kvapalín ohrozujúcich čistotu vôd (EOTA, ref. 06.05/13):používaný na utesnenie zberných nádrží, priestorov a povrchov železobetónových konštrukcií v prípadoch manipulácie s niektorými kvapalinami ohrozujúcimi vody.- Náterový systém pre zariadenia na skladovanie, stáčanie a manipuláciu kvapalín ohrozujúcich čistotu vôd (EOTA, ref. 06.05/14):používaný na utesnenie zberných nádrží, priestorov a povrchov železobetónových konštrukcií v prípadoch manipulácie s niektorými kvapalinami ohrozujúcimi vody.- Látky a profily na tesnenie škár (EOTA, ref. 06.05/11 a 06.05/12):používané na utesňovanie stavebných konštrukcií alebo ich častí, využívaných na zachytávanie, stáčanie a manipuláciu látok ohrozujúcich vody.--------------------------------------------------PRÍLOHA IIIPoznámka:Pri výrobkoch, ktoré sú určené na viac ako jeden spôsob použitia v uvedených skupinách, sa úlohy schváleného orgánu, vyplývajúce z príslušných systémov preukazovania zhody, kumulujú.Skupina výrobkov: výrobky na európske technické schválenie bez usmernenia (1/2)Systémy preukazovania zhodyPre uvedený(-é) výrobok(-y) a určené použitie(-ia) sa požaduje od EOTA, aby špecifikoval nasledujúci(-e) systém(-y) preukazovania zhody v príslušných európskych technických schváleniach:Systém 1 : pozri prílohu III oddiel 2 bod i) smernice 89/106/EHS, bez auditačného hodnotenia vzoriek.Systém 2+ : pozri prílohu III oddiel 2 bod ii) smernice 89/106/EHS, prvú možnosť, vrátane certifikácie vnútropodnikovej kontroly výroby schváleným orgánom na základe počiatočnej inšpekcie a vnútropodnikovej kontroly výroby, ako aj priebežného dohľadu, posudzovania a schvaľovania vnútropodnikovej kontroly výroby.Systém 4 : pozri prílohu III oddiel 2 bod ii) smernice 89/106/EHS, tretiu možnosť.Výrobok(-ky) | Určené použitie(-ia) | Úroveň (úrovne) alebo trieda(-y) | Systém(-y) preukazovania zhody |Jednobodovo upevnené zvislé zasklenie (EOTA, ref. 04.04/25) | v stavebných konštrukciách | – | 1 |Bodový upevňovač (EOTA, ref. 06.02/03) | v stavebných konštrukciách | – | 2+ |Povrchový vodoodpudivý výrobok, hydrofóbne činidlá na báze organických kovových látok (EOTA, ref. 06.05/02) | v stavebných konštrukciách | – | 4 |Náterový systém odstraňujúci elektrostatický náboj v zariadeniach využívaných na stáčanie a manipuláciu kvapalín ohrozujúcich čistotu vôd (EOTA, ref. 06.05/13) | v stavebných konštrukciách | – | 2+ |Náterový systém určený pre zariadenia na skladovanie, stáčanie a manipuláciu kvapalín ohrozujúcich čistotu vôd (EOTA, ref. 06.05/14) | v stavebných konštrukciách | – | 2+ |Utesňovacie súpravy, profily a pásy (EOTA, ref. 06.05/01 a 06.05/04) | v stavebných konštrukciách | – | 4 |Látky a profily na tesnenie škár (EOTA, ref. 06.05/11 a 06.05/12): | v stavebných konštrukciách | – | 2+ |Špecifikácia pre systém by mala byť taká, aby ju bolo možné uskutočniť, aj keď nie je potrebné určiť hodnotu niektorej charakteristiky, pretože aspoň jeden členský štát nemá žiadnu právnu požiadavku na takúto charakteristiku (pozri článok 2 ods. 1 smernice 89/106/EHS a prípadne bod 1.2.3 vysvetľujúcich dokumentov). V týchto prípadoch sa overenie takej charakteristiky nesmie výrobcovi uložiť, ak si v tomto ohľade neželá charakteristiku výrobku vyhlásiť.Skupina výrobkov: výrobky na európske technické schválenie bez usmernenia (2/2)Systémy preukazovania zhodyPre uvedený(-é) výrobok(-y) a určené použitie(-ia) sa požaduje od EOTA, aby špecifikoval nasledujúci(-e) systém(-y) preukazovania zhody v príslušných európskych technických schváleniach:Systém 1 : pozri prílohu III oddiel 2 bod i) smernice 89/106/EHS, bez auditačného hodnotenia vzoriek.Systèm 3 : pozri prílohu III oddiel 2 bod ii) smernice 89/106/EHS, druhú možnosť.Systèm 4 : pozri prílohu III oddiel 2 bod ii) smernice 89/106/EHS, tretiu možnosť.Výrobok(-ky) | Určené použitie(-tia) | Úroveň(-ne) alebo trieda(-y) (reakcia na požiar) | Systém(-y) preukazovania zhody |Jednobodovo upevnené zvislé zasklenie (EOTA, ref. 04.04/25) Bodový upevňovač (EOTA, ref. 06.02/03) Povrchový vodoodpudivý výrobok, hydrofóbne činidlá na báze organických kovových látok (EOTA, ref. 06.05/02) Náterový systém odstraňujúci elektrostatický náboj v zariadeniach využívaných na stáčanie a manipuláciu kvapalín ohrozujúcich čistotu vôd (EOTA, ref. 06.05/13) Náterový systém určený pre zariadenia na skladovanie, stáčanie a manipuláciu kvapalín ohrozujúcich čistotu vôd (EOTA, ref. 06.05/14) Utesňovacie súpravy, profily a pásy (EOTA, ref. 06.05/01 a 06.05/04) Látky a profily na tesnenie škár (EOTA, ref. 06.05/11 a 06.05/12) | na použitie podľa predpisov o reakcii na požiar | A1A2B, C A1, A2 , B,C ,;D, E (A1 to E), F | 1 3 4 |Špecifikácia pre systém by mala byť taká, aby ju bolo možné uskutočniť, aj keď nie je potrebné určiť hodnotu niektorej charakteristiky, pretože aspoň jeden členský štát nemá žiadnu právnu požiadavku na takúto charakteristiku (pozri článok 2 ods. 1 smernice 89/106/EHS a prípadne bod 1.2.3 vysvetľujúcich dokumentov). V týchto prípadoch sa overenie takej charakteristiky nesmie výrobcovi uložiť, ak si v tomto ohľade neželá charakteristiku výrobku vyhlásiť.--------------------------------------------------